Document ID: /fineweb-2-swissfilter-quality_10-filterrobots/filtered/01798.jsonl.gz/2138

Liebi Chinde, liebi Eltere
Am Mittwoch 6. Dezember 2023 vo 18 bis 19.30 Uhr chunt de Samichlaus und Schmutzli zu eus is schöne Dorf Thalheim. Er chunt hinder s Gmeindshuus uf de Kiesparkplatz. Sie bringed en grossse Sack mit feine Sache, also bringed doch es Säckli mit, dass sie öppis chönd dri fülle. Sie freued sich natürlich sehr, wänn ihr ihne es schöns Sprüchli ufsäged oder es Liedli singed. Für Chli und Gross gits au no öppis warms z trinke.
Liebi Grüess vom Samichlaus und Schmutzli
Organisiert wird das vom Dorfverein Thalheim/ Gütighausen und unterstützt von der Gemeinde Thalheim. Herzlichen Dank!
Nicole Gutknecht